Банка ДСК е най-значимият корпоративен партньор на SOS Детски селища България

Виолина Маринова, главен изпълнителен директор на банката получи наградата в първото издание на годишните награди на организацията „Едно семейство“

SOS Детски селища България връчи първите си годишни награди за своите партньори под надслов „Едно семейство“. С тях се отличават най-лоялните, щедри и дългогодишни партньори и съмишленици на организацията, с тенденцията това да се превърне в традиция през следващите години. Специалната награда за най-крупен  корпоративен партньор на SOS Детски селища за 2016 г. получи Банка ДСК, а на г-жа Виолина Маринова, главен изпълнителен директор на банката беше връчена стъклена пластика. „С радост присъствам тук като част от общност, която е посветила времето и усилията си на каузата да помага на децата да се сдобият с дом и семейна грижа. Банка ДСК години наред е партньор на SOS Детски селища не само в осигуряването на средства за достоен живот, но и в стремежа да развие любов към книгите и духовността, да внесе радост и разнообразие в живота на малките ни приятели. Благодаря на  служителите и клиентите на банката, които правят дарения през мрежата на нашите банкомати, или по други начини. Освен  най-крупен корпоративен партньор за 2016 г. на  SOS  Детски селища,  Банка ДСК е техен приятел и съмишленик в полагането на дълготрайна грижа за бъдещето ни“, каза г-жа Маринова при получаването на наградата.